
ÉGIGÉRŐ KARÁCSONYFÁT kért egyszer 
egy kisfiú. Egy olyan kisfiú, akinek mindig 
minden óhaját és kívánságát teljesítették. 
A szülők most sem sajnálták a költséget, az 
időt és a fáradságot, hisz egyetlen magzatuk- 
ról volt szó, és tömérdek utánjárással be- 
szerezték az égigérő karácsonyfát. Persze 
a csillagokat verő karácsonyfa miatt ki kel- 
lett bontani a födémet és a tetőt is, külön- 
ben hogyan is fért volna a szobába? De ki 
törődik ilyesmivel? Semmiképp sem az olya 
szülők, akik égigérő karácsonyfát vásárol- 
nak. 

Az égigérő karácsonyfához egy égigér 
létra is kellett. Rendeltek hát egyet a létrat 
gyárból. Ha a karácsonyfadísz-árusok áru 
nélkül maradtak azon a karácsonyon, csak 
azért eshetett meg, mert az égigérő karás 
csonyfa feldíszítéséhez tenger sok dísz kel- 
lett. 

A derék szülők telepakolták a kocsijuka 
sőt még az utánfutójukat is. Ám így is hé 
szer kellett fordulniuk. A szaloncukrot az- 
tán már teherautókkal fuvaroztatták haza. 
Ezek után végre hozzáfoghattak, hogy méltó 
képpen felékesítsék a világ legcsodálatosabb 
karácsonyfáját. Melegítőbe bújtak, a mele- 
gítőre anorákot húztak, az anorákra bundát 
öltöttek, s így kapaszkodtak egyre feljeb 
és feljebb az égigérő létrán. A díszekkel te 
kosarakat, akárcsak a szaloncukrot, csigák: 
kal húzták fel. 

A létra egyik oldalán a papa állt, a másiká 

a mama. Hanem hiába keltek hajnalok hajna- 
lán, ezzel a nagy munkával semmiképpen 
sem tudtak megbirkózni, hisz egyre maga- 
sabbra és magasabbra kellett hágniuk. Így 
aztán karácsony este, amikor a világ vala- 
mennyi karácsonyfáján már felragyogott a 
gyertyafény és szikrázni kezdtek a csillag- 
szórók, az égigérő karácsonyfa tövében egy- 
magában álldogált a kisfiú. Állt és várt. 
Telt-múlt az idő, és a szülők még mindig 
nem kerültek elő. Másutt már rég asztalt 
bontották, sőt már az edényt is elmosogat- 
ták, de az égigérő karácsonyfa büszke tulaj- 
donosainál még híre-hamva sem volt a kará- 
csonyi vacsorának. A csodálatos karácsonyfa 
alja sötétben állt a lakásban, és a megbontott 


tetőn át metszően áradt be a karácsonyi szél 
fagyos lehelete. A kisfiú irhabundájában is 
fázott, didergett. Hát még a szülők, ők va- 
cogtak csak igazában, odafenn, az égigérő 
létrán, a hófelhős karácsonyi éjszakában! Ha 
lenéztek, semmit se láttak: szemük elől fel- 
hők takarták a város fényeit. A papa bajszára 
jégcsapok fagytak, a mama szemöldöke zúz- 
marás lett, az orrukra pedig jobb nem is 
gondolni! 

A többi gyerek már rég aludt, és aludtak 
a karácsonyi játékok is. Az álmok diós- és 
mákoskalács illatot árasztottak. És aludtak 
a felnőttek is. Utolsónak a tévé bemondó 
nénije feküdt le, hiszen neki kellett elbú- 
csúznia a kedves televíziónézőktől. És a tévé- 
készülékek is aludtak: a fekete-fehérek és 
a színesek is. 

A kisfiú hirtelen rádöbbent, hogy ostoba 
módon a lehetetlent kérte. És a szülők is 
rádöbbentek az égigérő létrán, hogy nagy 
ostobaság minden képtelen kérés teljesítése, 
azaz teljesíteni akarása. 

A kisfiú sírni kezdett, és ahogy könnyei 
a karácsonyfa alsó ágára hullottak : csoda tör- 
tént. Az égigérő karácsonyfa formás kis fe- 
nyőfává változott, a megbontott tető nyílása 
eltűnt az égigérő létrával egyetemben, és a 
szülők is ott álltak mellette. 

A jégcsapok eltűntek a papa bajszáról. A 
mama szemöldökéről eltűnt a zúzmara. 

A szülők kibújtak a bundákból és nevet- 
tek. 


Lehámozták magukról a kucsmáikat, sál- 
jaikat és nevettek. 

Levetették az anorákjukat és nevettek. 

Igen, nevetve álltak a karácsonyfa mellett, 
mintha azt nevették volna, hogy csak tré- 
ningruhát viselnek. Hogy karácsonykor me- 
legítőben álldigálnak, s nem ünnepi dísz- 
ben. § 

A fő, hogy végre megtarthatták a kará- 
csonyestét! 

És egyikük sem bánta, hogy karácsony 
éjszakáján fogyasztják el a karácsonyi vacso- 
rát. 

Ragyogtak a karácsonyfa gyertyái, csillog- 
tak a díszek, és szikraesőt ontottak a csillag- 
szórók. Az ajándékcsomagok felbontva he- 
vertek a fa alatt. A papa a plafonra nézett, és 

bajszába rejtette szégyenkezését. A mama 
a csillárt nézte, és nem mert a papára pillan- 
tani. Aztán mégis egymásra néztek, össze- 
kacsintottak és nevettek. 

A kisfiú is nevetett. Nevetett, és soha töb- 
bé nem állt elő egetverő kérésekkel, kíván- 
ságokkal. Így például soha többé nem kért 
karácsonyra — égigérő karácsonyfát, szüle- 
tése napjára toronyórát aranylánccal és így 
tovább. A legnagyobb kívánsága egy testvér- 
ke volt. Esztendőre vagy kettőre teljesült is 
kívánsága: a mamának megszületett a kis- 
lánya. Így azóta karácsonykor ketten néznek 
mosolyogva a szoba közepén csillogó-villogó 
karácsonyfára. 

MAKK MARCIJÁTÉKÖTLETE: 


Az erdei manók a legtöbb mese szerint 
fürgék és ügyesek, mégis akad közöttük 
néhány lusta, álomszuszék. Most te is 
ilyen lusta manó leszel. Guggolj le, hi- 
szen a manók kicsinyek. Olyan lusta 
vagy, hogy még lépni is restellsz, ezért 
be ís rozsdásodtak a tagjaid. Minden 
lépésnél bele kell kapaszkodnod a saját 
térdedbe; szinte a kezeddel lépteted a 
lábadat. A lusta manók versenyében az 
nyer, aki a legmesszebbre jut! 

Egyszer volt, hol nem volt, kopasz erdő 
lombos fáján, lombos fának száraz ágán ült e 
egy bagoly, huhukolt, ha feljött a telihold. 

Szomszéd ágon ült egy szarka, hosszú far- 
kú, tarkabarka, locska-fecske, öregecske, hí- 
res tolvaj, jómadár, holdvilágnál lopni jár. 

A bagoly örökké otthon üldögélt, nagy, 
vastag könyveket tanulmányozott, a szarka 
örökké az erdőt járta, ágról ágra ugrabug- 
rált, nagy ritkán ha találkoztak, így hát szép 
békességben éldegéltek egymás mellett: 
pletykabeszéd, veszekedés nem zavarta meg 
a barátságukat. 

— Szerencsés jó napot, sok finom falatot! 
— köszöntötte a szarka reggelenként a 
szomszédját, mire a bagoly rendszerint csak 
annyit mondott: 

— Hu! — de fel sem emelte szemét a 
könyvről, amit éppen tanulmányozott. 

Történt egy szép napon, hogy a szarka 
különösen beszédes kedvében volt, s nem 
érte be ennyivel, hanem tovább nyájasko- 
dott: 

— Csakhogy újra látom végre! Hogy szol- 
gál az egészsége? i 

— Ahogy lehet, ahogy lehet, nem mond- 
hatok más egyebet — felelte a bagoly, és fél 
szemével felpislantott a nagy könyvből. 


— Nem unja a sok olvasást? — kérdezte 
ismét a szarka. — Szép dolog a tudomány, 
de sok a jóból is megárt. 

— Néha bizony unom magam, a szemem 
is elromlott a sok éjszakázástól, de hát mit 
csináljak? — panaszkodott a bagoly. — Nin- 
csen párom, feleségem, akivel szórakozhat- 
nék üres óráimban. 

— Ezen éppen könnyű segíteni — neve- 

ött a szarka. — Asszonyt kell a házhoz hoz- 
Ji, s nem lesz idő unatkozni. 

— Igaz, igaz — bólintott a bagoly —, de 


§ hát nem olyan könnyű magamhoz illőt talál- 


ni. Szép is legyen, jó is legyen, az esze is 
helyén legyen: ritkaság a mai korban, nem 
terem minden bokorban. 

— Bízza csak rám, kedves szomszéd! — 
ajánlkozott szívesen a szarka. — Keresek én 
feleséget, okosat, fiatalt, szépet, beszédeset, 
mulattatót, éppen szomszéd úrhoz valót! — 
És már el is repült, mielőtt a bagoly szóhoz 
jutott volna. 

Ide röppent, oda röppent, ágról ágra ugra- 
bugrált, minden ajtón bekopogott, úgy kere- 
sett, úgy kutatott, s közben be nem állt a 
csőre: 

— Keresek, keresek, nem lelek egyebe 
száraz fát, öreget, zöld lombot, keveset!" 


Elfogyott a hold -és újra megtelt, egyre" 


csak várta a bagoly a szarkát. Kíváncsi volt 
nagyon, milyen feleséget talált neki. Közben 
kiolvasott egy tucat könyvet, mert valami- 


vel el kellett az időt töltenie. Végre egy szép 
napon megérkezett a szarka egy ugrabugra 
kis verébbel. 


A bagoly éppen egy álmoskönyvet böngé- 
szett, és csak fél szemével sandított a meny- 
asszonyjelöltre, mert nem szerette, ha olva- 
sás közben megzavarják. Pedig a veréb szé- 
pen kicsinosította magát erre az alkalomra: 
jól megfürdött az út porában, a csőrét is 
kifényesítette, úgy illegette-billegette magát 
a bagoly előtt. De a bagoly csak egy rövid 
szempillantásra méltatta szegénykét, s újból 
hozzáfogott az olvasáshoz. 

— Talán nem tetszik? — kérdezte a szarka 
csalódottan. — Fiatal is, szép is; mi kifogá- 
sod van ellene? 


— Nagy a feje! — mondotta mogorván 
a bagoly, és többé fel sem nézett az olva- 
sásból. 


A veréb sértődötten elrepült, a szarka 
pedig elindult, hogy másik menyasszonyt 
keressen. Elfogyott a hold, és újra megtelt, 
egyre csak a menyasszony után járt, mert 
nem akart másodszor is szégyenben marad- 
ni. Ide röppent, oda röppent, ágról ágra 
ugrabugrált, minden ajtón bekopogott, úgy 
keresett, úgy kutatott. 

— Keresek, keresek, nem lelek egyebet, 
száraz fát, öreget, zöld lombot, keveset! 

Végül mégis talált egy szépséges szép, kar- 
csú nyakú, fehér tollú hattyút, s vitte a ba- 
golyhoz nagy lelkendezve. 

hej 


Az megint kiolvasott azalatt egy tucat 
könyvet, s most éppen a százesztendős ka- 
lendáriumot böngészte, amikor a szarka 
megérkezett a menyasszonyjelölttel. 

— Ez ellen csak nincsen kifogásod? — kér- 
dezte a bagolyt, de az most is csak a fél 
szemével pislantott fel, másikkal a vastag 
könyvet tanulmányozta. 

Pedig a hattyú ugyancsak. kicsinosította 
magát, még nyakat is mosott a vőlegény tisz- 
teletére. De a bagoly észre se vette szép 
karcsú nyakát, habfehér tollát, röviden csak 
ennyit mondott: 

— Lúdtalpa van. — Azzal ismét elmélyedt; 
a tanulásban. 

A hattyú sértődötten emelte fel hófehér 
szárnyát, és méltóságteljesen felemelkedett 
a levegőbe, a szarka pedig majd meghalt 
szégyenében, hogy most sem sikerült neki 
a bagoly kedvét eltalálni. És megint csak el- 
indult menyasszonyt keresni. 

Ide röppent, oda röppent, ágról ágra ugra- 
bugrált, minden ajtón bekopogott, úgy kere- 
sett, úgy kutatott. 

— Keresek, keresek, nem lelek egyebet, 
száraz fát, öreget, zöld lombot, keveset! 

Elfogyott a hold, és újra megtelt, amikor 
újra beállított a bagolyhoz egy szép, fiatal 
fülemülével. 

— Itt van a menyasszony! — csörögte a 
szarka. — Őrajta aztán igazán nem találhatsz 
kivetnivalót! 


— Várj egy kicsit! — intette le a bagoly, 
aki éppen egy ábécéskönyvet tanulmányo- 
zott. A felét már bevágta könyv nélkül, most 
a másik felét biflázta. — Nem szeretem, ha 
tanulás közben megzavarnak. 

— Nem bánom, ha olyan sürgős a tanulni- 
valód, mi tudunk várni — mondta a szarka, 
és felröppent egy jegenyefa tetejére. A füle- 
müle meg letelepedett egy csipkebokorra, 
és elkezdett énekelni. Először egy vidám 
dalocskát énekelt, majd egy szomorú nótára 
gyújtott, hogy elüsse az időt, amíg a bagoly 
kitanulja az ábécéskönyvet. Aztán újra víg 
nótába kezdett : egymás után fújta őket, hogy 
az erdő madarai mind odacsődültek, és a 
gyönyörűségtől elnémulva hallgatták. 

A bagoly már a zs betűt is megtanulta, sőt 


az x-et és az y-t is ráadásnak. Akkor végre bagoly neje. Bármi szép a fehér hattyú, az se agy 
becsukta a könyvet, és szemügyre vette a tetszik, mert lúdtalpú. Dalolhat a fülemü- 
fülemülét. Először a bal szemével nézte, az- le... ha süket a bagoly füle! 


után a jobb szemével vizsgálgatta, aztán Meghallotta a vén bagoly, hogy a szarka 
mindkét szemét lehunyta, és sokáig ült így, . miket papol. Nosza, ő se hagyja magát, nagy 
gondolatokban elmerülve. mérgesen rája kiált: 

A szarka már nem győzte kivárni, hogy — Nem kell hattyú, nem kell veréb! Se 


megszólaljon. menyasszony, se feleség! Jobb, ha engem nem 


— No, ez már csak illik hozzád? — szólt is zavarsz; házasodj te, hogyha akarsz! 
diadallal, és várta, hogy a bagoly megdicséri Kopasz erdő lombos fáján, lombos fának 
őt szolgálataiért. száraz ágán száz esztendős bagoly ül, azóta 

De a bagoly csak ült, üldögélt a száraz is egyedül. Se nem nevet, se nem sír: száz- 
faágon, olykor-olykor a fülemülére sandított , kötetes könyvet ír. 


félig lehunyt szemhéja alól. A fülemüle végre Ez a vége, fuss el véle, így hallottam Vere- 


beleunt az éneklésbe, egy gyönyörű trillával  pélybe?. Nem volt igaz, mese volt — tanúm e 
befejezte hangversenyét, és várta az elisme- pá a telihold. 


rést. Nos, a bagoly pislantott egy laposat, és 
végre-valahára megszólalt nagy kelletlenül: 

— Szép, szép... csak a hangja... az se- 
hogy se tetszik. 

Ezt bizony nem várta szegény kis fülemü- 
le: szégyenében majd a föld alá süllyedt. 
Több hang nem is jött ki a torkán, csak fel- 


sgt. 


röppent, és elrejtőzött az erdő sűrűjében. 
És a szarka? Locska-fecske, tarkabarka? 
Hát az úgy megmérgesedett, másik fára 
telepedett. Nem keres több feleséget, a ba- 
golynak elég szépet. Ha felreppen fényes 
délbe" jegenyefa tetejébe, ezt fecsegi fűnek- 
fának, sógorának, komájának: 
— A verébnek nagy a feje, nem lehet a 


ÖSSZERAKÓS 

Vágd le az oldal széléről az itt következő kép- 
sort és párját a szemközti oldalról. Vágd szét 
a kockákat a vastag, fekete vonalak mentén, 
aztán rakd helyes sorrendbe a képeket. Meséld 
el a történetet! Ragaszd a képeket az új sor- 
rendben egy papírlapra, és küldd el munkádat 
Dörmögő Dömötörnek! K. M. 

Szomorúan kullogott Farkas koma az er- 
dőben. Vereset, zöldet látott a szeme az éh- 
ségtől, s ez nem elég: fázott is szörnyen, 
merthogy tél volt, erős, hideg tél. Amint 
ment, mendegélt, szembejön vele Rókáné 
komámasszony. 

— Adj" isten, komámuram, hogy vág a 
bajusz? 

— Rosszul, komámasszony, rosszul! Az 
éhségtől majd meghalok, a hidegtől majd 
megfagyok. 

— Haj, haj — sápítozott Rókáné komám- 
asszony —, az én sorom se jobb, folyton csak 
koplalok, éhen majd meghalok, s ha még so- 
káig tart a tél, megfagyok! 

— Ejnye, ejnye, komámasszony, hiszen 


kendnek nagy az esze, valamit kifundálhatna, 
tanácsot adhatna. 

Úgy tett Rókáné, mintha erősen törné a 
fejét, aztán megszólalt : 

— Hát tudja mit, komámuram? Ha már 
éhezünk, legalább ne fázzunk, építsünk 
házat. 

— Közösen? — kérdezte Farkas koma, s 
gyanakodva nézett a komámasszonyra. 

— Dehogy, dehogy — mondotta komám- 
asszony —, ki-ki magának, mint a lúd. — S 
ahogy ezt mondta, nagyot sóhajtott. Bezzeg 
arra gondolt: de jó volna most egy liba, ha 
kövér, ha ösztövér. 

— De hát miből építsek házat? — kér- 
dezte Farkas koma. 

— Miből? Hát jégből! Abból, komám, ab- 
ból. Szebb lesz, mint a király palotája, külö- 
nösen, ha a nap süt rája. 

Nosza, azon nyomban nekilátott Farkas 
koma, egykettőre kész volt a palota. Kész 
volt a komámasszonyé is, de nem jégből, 
hanem száraz fakéregből. 

— Ez is jó a szegénynek — mondogatta 
Rókáné, s nevetett magában. 

Hát bezzeg, hogy mikor kitavaszodott, a 
jégpalota elolvadott! 

Hej, szörnyen haragudott Farkas koma, 
s rátámadott komámasszonyra, hogy így 
meg úgy rászedte! 

-—— No, most megöllek! —ordította Farkas 

koma. — Nem csalsz engem többet! 

— Ohó, koma, várjunk egy keveset, hát 
ez az igazság? Látod-e ott azt a gödröt? Aki 
e gödröt átugorja, az a másikat felfalja. Ez 
ám az igazság! 

— Hát jó, legyen, nem bánom — hagyta 
helybe Farkas koma, s örült magában erősen, 
hogy mindjárt lesz nagy lakoma. 

Nosza, mentek a gödör szélére, ott a ko- 
ma nekirugaszkodott, de haj, széles volt a 
gödör, belepottyant Farkas koma, s elma- 
radt a lakoma. 

— Jó étvágyat, komámuram! — kacagott 
a komámasszony, s meg sem állt hazáig, 
fakéreg házáig. 


Mert olló nem is szükséges fel- 
tétlenül a papírragasztáshoz. 
Kézzel is érdekes formákat 
tépkedhetünk és ragasztha- 
tunk, ahogy Erzsike munkáján 
láthatjátok. Anett viszont ce- 
ruzával rajzolta a bohócot, és 
ollóval vágott hozzá dísze- 
ket; Anna csupán ollót hasz- 
nált. Vágni és ragasztani min- 
denki szeret. Karácsonyi meg- 
lepetésnek is remek. Hogy 
örülne apa, anya, nagyi vagy a 
kistestvéred! Hadd lássam, ki 
tud szebbet, ötletesebbet! 
A legszebb ragasztásokból ki- 
állítást rendezünk! 


Dörmögő Dömötör 


Játsszunk 
most együtt! 


Kedves Szülők, Nagyszülők, 
kedves Felnőttek! 


Lapunk hónapról hónapra, évről évre, im- 
már negyven alkalommal kérte afelnőtteket, 
hogy játsszanak együtt a gyerekekkel. Rova- 
tunk elsősorban azokhoz a családokhoz szól, 
ahol az édesanya otthon maradt gyermekei- 
vel, többet van együtt velük, mint azok, 
akiknek a gyermekei bölcsődében, óvodában 
töltik a nap nagyobb részét. Ezeknek az édes- 
anyáknak több idejük, lehetőségük van gyer- 
mekükkel egyénileg foglalkozni, mint az óvó 
néninek, de természetesen kevesebb a szak- 
értelmük. A , Játsszunk"-rovatban igyek- 
szünk az óvodai foglalkozásokat némiképp 
pótolni: azt szeretnénk, hogy az otthon ne- 
velkedő gyermekek is hasonló kézügyesség- 
gel, megfigyelőképességgel és a rendszeres 
tanuláshoz szükséges egyéb ismeretekkel 
rendelkezzenek, mint óvodába járó társaik. 
Ébredjen fel érdeklődésük az őket körülvevő 
világ iránt, beszéljenek szépen, választéko- 


san. Így próbáljuk , olvasóinkat" előkészíte- 
ni az iskolára, így válik lassan a Játsszunk 
együtt — neveljünk együtt rovattá. 

Anyagaink havonta más-más korú gyerme- " 
keknek szólnak. Szeretnénk megtudni: ho- 
gyan használják felnőtt olvasóink a rovatban 
megjelenő írásokat, hogyan fogadják a gyere- 
kek a közös játékot, foglalkozást. Vajon si- 
kerrel járnak-e törekvéseink? Mérhetők-e 
az eredmények? Nem nehezek-e, vagy talán 
túl könnyűek a feladataink? Eléggé játéko- 
sak-e, eléggé érdeklik-e a gyerekeket, elég 
segítséget adunk-e a beszélgetésekhez a fel- 
nőtteknek? 

Karácsonyi ajándékul levelet kér Dörmö- 
gő a szülőktől, nagyszülőktől. A lap felső 
szélén egy zöld, alsó szélén egy piros három- 
szöget helyeztünk el. Ha időnként játsza- 


nak velünk együtt, vágják le a zöld sarkot, 
ha rendszeresen, akkor a pirosat, és küldjék el 
nekünk egy borítékban. Ezzel a jelzéssel is 
megelégszünk, de igazi ajándék az lenne szá- 
munkra, ha tollat ragadnának, és megírnák 
véleményüket a rovatról (de akár az egész 
lapról is), és válaszolnának az előbbi kérdé- 
sekre; ha megírnák azt is, mi tetszett jobban 
vagy kevésbé, mit szeretnének még olvasni 
ebben a sorozatban. Kíváncsiak vagyunk a 
gyerekek életkorára, arra is, hogy járnak-e 
óvodába és mit dolgozik apuka, anyuka. Vár- 
juk leveleiket! 


És most játsszunk egy kicsit! Készítsünk 


együtt mackós karácsonyfadíszt! Vegyenek 
elő egy körülbelül 302 —40 cm hosszú és 6—8 
em szélességű papírcsíkot. Hajtogassa meg 
a gyerek harmonikaszerűen, körülbelül 2 cm 


széles csíkokra. A felnőtt rajzolja rá az itt 
látható fél mackóformát. Azután a gyerek 
próbálja meg úgy kivágni, hogy a macik man- 
csai és lábai az egyberajzolt helyeken egyben 
maradjanak. Ha ez sikerül, akkor a papírcsíik 
szétnyitása után egymás mancsát fogó mac- 
kók sorát kapják. Kedvesebb, ,,mackósabb" 
a sor, ha mindegyik mackóra szemet, orrot, 
szájat és fület is rajzolnak. Ha nem sikerül 
jól a vágás, az se baj, az újabb papírcsíkot 
segítsen kivágni a felnőtt, a gyerek inkább 
rajzoljon rá. Több ilyen csíkot készíthetnek, 
annyit, hogy a végüket összeragasztva, a 
mackók körülérjék a karácsonyfát. Sok-sok 
papírt, még több türelmet és boldog kará- 
csonyt kívánunk minden gyereknek, és a 
velük játszó, jókedvű, megértő felnőttek- 
nek. R.K. 

GYÁRFÁS ENDRE: 
DÖRMÖGŐÉK 
ÉS A HÓBORZ 


— Hó ha hó, Véget ért a vetélkedés, 

ma hull a hó, kezdődik a hógörgetés. 
hógolyózni volna jó, Ez a melle, 

és ha időnk marad még, ez a háta, 

építünk egy hómedvét. most egy gombóc a nyakába, 
— Ezt mondjátok ti, bocsok szeme is van, 

— szól a Róka s mosolyog. orra is van, 

— Én azt mondom: gyertek inkább, füle is van. . . 

s formáljunk egy szép hórókát! egyre jobban 

— Kevés a hó — így a Menyét. hasonlít a Borz komára. 


— Csak az én szobromra elég. 


Egyre vadabb a vita, 
nem dönti el hócsata. 
Marcié a remek ötlet : 
— Tudjátok, kit mintázzunk meg? 
Azt, aki ma nincsen itt: 
a hétalvó Borz öcsit. 

Berci ajkán büszke sóhaj: 
— Élethű a hószobor; 
bizony, szakasztott a Borz. 
Éppen hogy csak meg nem szólal. 
m de ekkor a hóborzból 
mérges morgást hallanak: 
— Hát már itt sem hagynak nyugton? 
Zavarják az álmomat! 


Széthullik a hóalak, 

Borz barátunk előmászik. 

— ltt aludtam — szól és ásít 
— egy lyukban a hó alatt. 


Hemperegnek, úgy nevetnek. 
Együtt van a társaság. . . 

Friss erővel immár öten 
vívnak újabb hócsatát. 

